CELEX: 32004D0007
Language: sl
Date: 2003-11-05 00:00:00
Title: Sklep Komisije z dne 5. novembra 2003 o spremembah Sklepa 2001/527/ES o ustanovitvi Odbora evropskih zakonodajalcev za vrednostne papirjeBesedilo velja za EGP.

Pomembno pravno obvestilo

|

32004D0007

Uradni list L 003 , 07/01/2004 str. 0032 - 0032

		Sklep Komisijez dne 5. novembra 2003o spremembah Sklepa 2001/527/ES o ustanovitvi Odbora evropskih zakonodajalcev za vrednostne papirje(Besedilo velja za EGP)(2004/7/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju naslednjega:(1) Junija 2001 je Komisija sprejela sklepa 2001/527/ES [1] in 2001/528/ES [2] o ustanovitvi Odbora evropskih zakonodajalcev za vrednostne papirje in Evropskega odbora za vrednostne papirje.(2) Evropski parlament je v svojih resolucijah z dne 5. februarja 2002 in dne 21. novembra 2002 potrdil štirinivojski regulativni okvir, ki ga priporoča Odbor modrecev za urejanje evropskih trgov vrednostnih papirjev v svojem končnem poročilu, in pozval, da se nekateri vidiki tega pristopa razširijo na bančništvo in zavarovalništvo, pod pogojem, da se Svet jasno zaveže k reformi za zagotovitev ustreznega institucionalnega ravnovesja.(3) Direktiva Sveta 85/611/EGS z dne 20. decembra 1985 o uskladitvi zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP) [3], kakor je bila nazadnje spremenjena z Direktivo 2001/108/ES Evropskega parlamenta in Sveta [4], je ustanovila odbor za stike KNPVP, da bi olajšal usklajeno izvajanje navedene direktive z rednimi posveti o vseh praktičnih težavah, ki nastanejo pri njeni uporabi in o katerih se zdi koristno izmenjati mnenja, da bi olajšal posvetovanje med državami članicami ter da bi po potrebi svetoval Komisiji o spremembah navedene direktive.(4) Svet je 3. decembra 2002 pozval Komisijo, naj sprejme ustrezne ukrepe, da prenese te naloge in pooblastila na že vzpostavljene strukture na področju vrednostnih papirjev.(5) Komisija je predlagala direktivo, ki med drugim spreminja Direktivo 85/611/EGS, tako da črta naloge odbora za stike KNPVP, predvidene v členu 53 navedene direktive, in prenese naloge iz člena 53a iste direktive na Evropski odbor za vrednostne papirje, ustanovljen s Sklepom 2001/528/ES.(6) Taka sprememba bo zahtevala ustrezno in sočasno spremembo pristojnosti Odbora evropskih zakonodajalcev za vrednostne papirje, kakor so opredeljene v členu 2 Sklepa 2001/527/ES –SKLENILA:Člen 1Sklep 2001/527/ES se spremeni kakor sledi:1. Člen 2 se nadomesti z naslednjim:"Člen 2Vloga Odbora je svetovati Komisiji, bodisi na njeno zahtevo v roku, ki ga Komisija določi v skladu z nujnostjo zadeve, ali na lastno pobudo, zlasti pri pripravi osnutkov izvedbenih ukrepov na področju vrednostnih papirjev, vključno s tistimi, ki se nanašajo na kolektivne naložbene podjeme za vlaganja v prenosljive vrednostne papirje (KNPVP)."2. V členu 3 se prvi stavek prvega odstavka nadomesti z naslednjim:"Odbor sestavljajo visoki predstavniki državnih nadzornih organov, pristojnih za vrednostne papirje, vključno s KNPVP."Člen 2Ta sklep začne veljati isti dan, kakor katera koli direktiva, ki spreminja naloge odbora za stike KNPVP, tako da jih prenese na Evropski odbor za vrednostne papirje.V Bruslju, 5. novembra 2003Za KomisijoFrederik BolkesteinČlan Komisije[1] UL L 191, 13.7.2001, str. 43.[2] UL L 191, 13.7.2001, str. 45.[3] UL L 375, 31.12.1985, str. 3.[4] UL L 41, 13.2.2002, str. 35.--------------------------------------------------